Ericu950/Stoicheia-meter-silver huggingface dataset:
ῥέξω γὰρ δαμάλαν , λάσιον τράγον , ἄρνα τὸν ἴσχω σακίταν .
ἀίοι δ εὐμενέως ὁ θεός .
λῇς ποτὶ τᾶν Νυμφᾶν διδύμοις αὐλοῖσιν ἀεῖσαι ἁδύ τί μοι ;
κ ἠγὼ πακτίδ ἀειράμενος ἀρξεῦμαί τι κρέκειν , ὁ δὲ βουκόλος ἄμμιγα θελξεῖ Δάφνις , κηροδέτῳ πνεύματι μελπόμενος .
ἐγγὺς δὲ στάντες λασίας δρυὸς ἄντρου ὄπισθεν Πᾶνα τὸν αἰγιβάταν ὀρφανίσωμες ὕπνου .
ἆ δειλαῖε τὺ Θύρσι , τί τὸ πλέον , εἰ καταταξεῖς δάκρυσι διγλήνους ὦπας ὀδυρόμενος 0 ;
τραχὺς γὰρ χαλαῖς ἀμφεπίαξε λύκος .
αἱ δὲ κύνες κλαγγεῦντι ·
τί τὸ πλέον , ἁνίκα τήνας ὀστίον οὐ δὲ τέφρα λείπεται οἰχομένας 0 ;
νήπιον υἱὸν ἔλειπες , ἐν ἁλικίᾳ δὲ καὶ αὐτός , Εὐρύμεδον τύμβου τοῦδε θανὼν ἔτυχες 0 .
σοὶ μὲν ἕδρα θείοισι μετ ἀνδράσι 0 ·
τὸν δὲ πολῖται τιμασεῦντι , πατρὸς μνώμενοι ὡς ἀγαθοῦ 0 .
ἦλθε καὶ ἐς Μίλητον ὁ τοῦ Παιήονος υἱός , ἰητῆρι νόσων ἀνδρὶ συνοισόμενος Νικίᾳ , ὅς μιν ἐπ ἦμαρ ἀεὶ θυέεσσιν ἱκνεῖται , καὶ τόδ ἀπ εὐώδους γλύψατ ἄγαλμα κέδρου , Ἠετίωνι χάριν γλαφυρᾶς χερὸς ἄκρον ὑποστὰς μισθόν ·
ὁ δ εἰς ἔργον πᾶσαν ἀφῆκε τέχνην .
ξεῖνε , Συρακόσιός τοι ἀνὴρ τόδ ἐφίεται Ὄρθων ·
χειμερίας μεθύων μηδαμὰ νυκτὸς ἴοις 0 .
καὶ γὰρ ἐγὼ τοιοῦτον ἔχω πότμον ·
ἀντὶ δὲ πολλᾶς πατρίδος ὀθνείαν κεῖμαι ἐφεσσάμενος .
ὑμῖν τοῦτο θεαὶ κεχαρισμένον ἐννέα πάσαις τ ὤγαλμα Ξενοκλῆς θῆκε τὸ μαρμάρινον , μουσικός ·
οὐχ ἑτέρως τις ἐρεῖ .
σοφίῃ δ ἐπὶ τῇδε αἶνον ἔχων Μουσέων οὐκ ἐπιλανθάνεται .
Εὐσθένεος τὸ μνῆμα 0 ·
φυσιγνώμων ὁ σοφιστής , δεινὸς ἀπ ὀφθαλμοῦ καὶ τὸ νόημα μαθεῖν 0 .
εὖ μιν ἔθαψαν ἑταῖροι ἐπὶ ξείνης ξένον ὄντα ·
χὑμνοθέτης αὐτοῖς δαιμονίως φίλος ἦν .
πάντων ὧν ἐπέοικεν ἔχειν τεθνεὼς ὁ σοφιστὴς καίπερ ἄκικυς ἐὼν εἶχ ἄρα κηδεμόνας .
δημομέλης ὁ χορηγός , ὁ τὸν τρίποδ ὦ Διόνυσε καὶ σὲ τὸν ἥδιστον θεῶν μακάρων ἀναθείς , μέτριος ἦν ἐν πᾶσι , χορῷ δ ἐκτήσατο νίκην ἀνδρῶν , καὶ τὸ καλὸν καὶ τὸ προσῆκον ὁρῶν .
ἡ Κύπρις οὐ πάνδημος 0 .
ἱλάσκεο τὴν θεὸν εἰπὼν οὐρανίην , ἁγνῆς ἄνθεμα Χρυσογόνης οἴκῳ ἐν Ἀμφικλέους , ᾧ καὶ τέκνα καὶ βίον εἶχε ξυνόν .
ἀεὶ δέ σφιν λώιον εἰς ἔτος ἦν ἐκ σέθεν ἀρχομένοις ὦ πότνια ·
κηδόμενοι γὰρ ἀθανάτων αὐτοὶ πλεῖον ἔχουσι βροτοί .
ἀστοῖς καὶ ξείνοισιν ἴσον νέμει ἥδε τράπεζα ·
θεὶς ἀνελοῦ ψήφου πρὸς λόγον ἐρχομένης .
ἄλλός τις πρόφασιν λεγέτω ·
τὰ δ ὀθνεῖα Κάικος χρήματα καὶ νυκτὸς βουλομένοις ἀριθμεῖ .
γνώσομαι , εἴ τι νέμεις ἀγαθοῖς πλέον , ἢ καὶ ὁ δειλὸς ἐκ σέθεν ὡσαύτως ἶσον ὁδοιπόρ ἔχει .
χαιρέτω οὗτος ὁ τύμβος " ἐρεῖς " ἐπεὶ Εὐρυμέδοντος κεῖται τῆς ἱερῆς κοῦφος ὑπὲρ κεφαλῆς .
ἡ παῖς ᾤχετ ἄωρος ἐν ἑβδόμῳ ἥδ ἐνιαυτῷ εἰς Ἀίδην πολλοῖς ἡλικίης προτέρη , δειλαίη , ποθέουσα τὸν εἰκοσάμηνον ἀδελφόν , νήπιον ἀστόργου γευσάμενον θανάτου 0 .
αἰαῖ ἐλεινὰ παθοῦσα Περιστερί , ὡς ἐν ἑτοίμῳ ἀνθρώποις δαίμων θῆκε τὰ λυγρότατα 0 .
θᾶσαι τὸν ἀνδριάντα τοῦτον ὦ ξένε σπουδᾷ , καὶ λέγ ἐπὴν ἐς οἶκον ἔνθῃς ·
ἀνακρέοντος εἰκόν εἶδον ἐν Τέῳ τῶν πρόσθ εἴ τι περισσὸν ᾠδοποιοῦ .
προσθεὶς δὲ χὥτι τοῖς νέοισιν ἅδετο , ἐρεῖς ἀτρεκέως ὅλον τὸν ἄνδρα .
ἅ τε φωνὰ Δώριος χὡνὴρ ὁ τὰν κωμῳδίαν εὑρὼν Ἐπίχαρμος 0 .
ὦ Βάκχε , χάλκεόν νιν ἀντ ἀλαθινοῦ ̔́τὶν ὧδ ἀνέθηκαν τοὶ Συρακόσσαις ἐνίδρυνται πεδωρισταὶ πόλει , οἷ ἀνδρὶ πολίτᾳ ·
σωρὸν γὰρ εἶχε ῥημάτων μεμναμένοις ̔́τελεῖν ἐπίχειρα .
πολλὰ γὰρ πὸτ τὰν ζόαν τοῖς πᾶσιν εἶπε χρήσιμα .
μεγάλα χάρις αὐτῷ 0 .
ὁ μουσοποιὸς ἐνθάδ Ἱππῶναξ κεῖται .
εἰ μὲν πονηρός , μὴ ποτέρχευ τῷ τύμβῳ 0 ·
εἰ δ ἐσσὶ κρήγυός τε καὶ παρὰ χρηστῶν , θαρσέων καθίζευ , κ ἢν θέλῃς ἀπόβριξον .
ὁ μικκὸς τόδ ἔτευξε τᾷ Θραΐσσᾳ Μήδειος τὸ μνᾶμ ἐπὶ τᾷ ὁδῷ κἠπέγραψε Κλείτας .
τί μάν 0 ;
ἔτι χρησίμα καλεῖται .
ἀρχίλοχον καὶ στᾶθι καὶ εἴσιδε τὸν πάλαι ποιητὰν τὸν τῶν ἰάμβων , οὗ τὸ μυρίον κλέος διῆλθε κ ἠπὶ νύκτα καὶ πρὸς ἀῶ .
ἦ ῥά νιν αἱ Μοῖσαι καὶ ὁ Δάλιος ἠγάπευν Ἀπόλλων , ὡς ἐμμελής τ ἔγεντο κἠπιδέξιος ἔπεά τε ποιεῖν πρὸς λύραν τ ἀείδειν .
τὸν τοῦ Ζανὸς ὅδ ὗμιν υἱὸν ὡνὴρ τὸν λεοντομάχαν , τὸν ὀξύχειρα , πρᾶτος τῶν ἐπάνωθε μουσοποιῶν Πείσανδρος συνέγραψεν ὡκ Καμίρου χὥσους ἐξεπόνασεν εἶπ ἀέθλους .
τοῦτον δ αὐτὸν ὁ δᾶμος , ὡς σάφ εἰδῇς , ἔστασ ἐνθάδε χάλκεον ποιήσας πολλοῖς μησὶν ὄπισθε κἠνιαυτοῖς .
καἴ τις ἀνὴρ αἰτεῖται ἐπαγροσύνην τε καὶ ὄλβον , ἐξ ἁλὸς ᾧ ζωή , τὰ δὲ δίκτυα κείνῳ ἄροτρα , σφάζων ἀκρόνυχος ταύτῃ θεῷ ἱερὸν ἰχθύν , ὃν λεῦκον καλέουσιν , ὁ γὰρ φιερώτατος ἄλλων , καί κε λίνα στήσαιτο καὶ ἐξερύσαιτο θαλάσσης ἔμπλεα 0 .
μῆτερ ἐμή , τίφθ ὧδε φίλον κατὰ θυμὸν ἰάπτεις ἐκπάγλως ἀχέουσα , τὸ πρὶν δέ τοι οὐκέτ ἔρευθος σώζετ ἐπὶ ῥεθέεσσι ;
τί μοι τόσον ἠνίησαι ;
ἦ ῥ ὅτι ἄλγεα πάσχει ἀπείριτα φαίδιμος υἱὸς ἀνδρὸς ὑπ οὐτιδανοῖο , λέων ὡσείθ ὑπὸ νεβροῦ 0 ;
ὤμοι ἐγώ , τί νυ δή με θεοὶ τόσον ἠτίμησαν ἀθάνατοι ;
τί νύ μ ὧδε κακῇ γονέες τέκον αἴσῃ ;
δύσμορος , ἥτ ἐπεὶ ἀνδρὸς ἀμύμονος ἐς λέχος ἦλθον , τὸν μὲν ἐγὼ τίεσκον ἴσον φαέεσσιν ἐμοῖσιν ἠδ ἔτι νῦν σέβομαί τε καὶ αἰδέομαι κατὰ θυμόν ·
τοῦ δ οὔτις γένετ ἄλλος ἀποτμότερος ζωόντων , οὐ δὲ τόσων σφετέρῃσιν ἐγεύσατο φροντίσι κηδέων .
σχέτλιος , ὃς τόξοισιν , ἅ οἱ πόρεν αὐτὸς Ἀπόλλων ἠέ τινος Κηρῶν ἢ Ἐριννύος αἰνὰ βέλεμνα , παῖδας ἑοὺς κατέπεφνε καὶ ἐκ φίλον εἵλετο θυμὸν μαινόμενος κατὰ οἶκον , ὁ δ ἔμπλεος ἔσκε φόνοιο .
τοὺς μὲν ἐγὼ δύστηνος ἐμοῖς ἴδον ὀφθαλμοῖσι βαλλομένους ὑπὸ πατρί ·
τὸ δ οὐ δ ὄναρ ἤλυθεν ἄλλῳ ·
οὐδέ σφιν δυνάμην ἀδινὸν καλέουσιν ἀρῆξαι μητέρ ἑήν , ἐπεὶ ἐγγὺς ἀνίκητον κακὸν ἦεν .
ὡς δ ὄρνις ὀδύρηται ἐπὶ σφετέροισι νεοσσοῖς ὀλλυμένοις , οὕστ αἰνὸς ὄφις ἔτι νηπιάχοντας θάμνοις ἐν πυκινοῖσι κατεσθίει ·
ἡ δὲ κατ αὐτοὺς πωτᾶται κλάζουσα μάλα λιγὺ πότνια μήτηρ , οὐ δ ἄρ ἔχει τέκνοισιν ἐπαρκέσαι 0 ·
ἦ ῥά οἱ αὐτῇ ἆσσον ἴμεν μέγα τάρβος ἀμειλίκτοιο πελώρου ·
ὣς ἐγὼ αἰνοτόκεια φίλον γόνον αἰάζουσα μαινομένοισι πόδεσσι δόμον κάτα πολλὸν ἐφοίτων .
ὥς γ ὄφελον μετὰ παισὶν ἅμα θνήσκουσα καὶ αὐτὴ κεῖσθαι φαρμακόεντα δι ἥπατος ἰὸν ἔχουσα , ἢ καὶ σοῖς ἀγανοῖσιν ὑπαὶ βελέεσσι δαμῆναι Ἄρτεμι θηλυτέρῃσι μέγα κρείουσα γυναιξί .
τῷ χ ἡμᾶς κλαύσαντε φίλῃς ἐπὶ χερσὶ τοκῆες πολλοῖς σὺν κτερέεσσι πυρῆς ἐπέβησαν ὁμοίης , καί κεν ἕνα χρύσειον ἐς ὀστέα κρωσσὸν ἁπάντων λέξαντες κατέθαψαν , ὅθι πρῶτον γενόμεσθα .
νῦν δ οἱ μὲν Θήβην ἱπποτρόφον ἐνναίουσιν Ἀονίου πεδίοιο βαθεῖαν βῶλον ἀροῦντες ·
αὐτὰρ ἐγὼ Τίρυνθα κατὰ κραναὴν πόλιν Ἥρης πολλοῖσιν δύστηνος ἰάπτομαι ἄλγεσιν ἦτορ αἰεὶ ὁμῶς ·
δακρύων δὲ πάρεστί μοι οὐ δ ἴ ἐρωή .
ἀλλὰ πόσιν μὲν ὁρῶ παῦρον χρόνον ὀφθαλμοῖσιν οἴκῳ ἐν ἡμετέρῳ ·
πολέων δὲ οἱ ἔργον ἑτοῖμον μόχθων , τοὺς ἐπὶ γαῖαν ἀλώμενος ἠδὲ θάλασσαν μοχθίζει πέτρης ὅγ ἔχων νόον ἠὲ σιδήρου καρτερὸν ἐν στήθεσσι 0 ·
σὺ δ ἠύτε λείβεται ὕδωρ , νύκτας τε κλαίουσα καὶ ἐκ Διὸς ἤμαθ ὁπόσσα .
ἄλλος μὰν οὐκ ἄν τις ἐυφρήναι με παραστὰς κηδεμόνων ·
οὐ γάρ σφε δόμων κατὰ τεῖχος ἐέργει .
καὶ λίην πάντες γε πέρην πιτυώδεος Ἰσθμοῦ ναίουσ , οὐδέ μοί ἐστι πρὸς ὅντινά κε βλέψασα οἷα γυνὴ πανάποτμος ἀναψύξαιμι φίλον κῆρ , νόσφι γε δὴ Πύρρης συνομαίμονος ·
ἡ δὲ καὶ αὐτὴ ἀμφὶ πόσει σφετέρῳ πλέον ἄχνυται Ἰφικλῆι , σῷ υἱεῖ ·
πάντων γὰρ ὀϊζυρώτατα τέκνα γείνασθαί σε θεῷ τε καὶ ἀνέρι θνητῷ ἔολπα .
ὣς ἄρ ἔφη ·
τὰ δέ οἱ θαλερώτερα δάκρυα μήλων κόλπον ἐς ἱμερόεντα κατὰ βλεφάρων ἐχέοντο , μνησαμένῃ τέκνων τε καὶ ὧν μετέπειτα τοκήων .
ὡς δ αὔτως δακρύοισι παρήια λεύκ ἐδίαινεν Ἀλκμήνη ·
βαρὺ δ ἥγε καὶ ἐκ θυμοῦ στενάχουσα μύθοισιν πυκινοῖσι φίλην νυὸν ὧδε μετηύδα ·
δαιμονίη παίδων , τί νύ τοι φρεσὶν ἔμπεσε τοῦτο πευκαλίμῃς ;
πῶς ἄμμ ἐθέλεις ὀροθυνέμεν ἄμφω κήδε ἄλαστα λέγουσα ;
τὰ δ οὐ νῦν πρῶτα κέκλαυται .
ἢ οὐχ ἅλις , οἷς ἐχόμεσθα τὸ δεύτατον αἰεὶ ἐπ ἦμαρ γινομένοις 0 ;
μάλα μέν γε φιλοθρηνής κέ τις εἴη , ὅστις ἀριθμήσειεν      ἐφ ἡμετέροις ἀχέεσσι θάρσει .
οὐ τοιῆσδ ἐκυρήσαμεν ἐκ θεοῦ αἴσης .
καὶ δ αὐτὴν ὁρόω δε , φίλον τέκος , ἀτρύτοισιν ἄλγεσι μοχθίζουσαν .
ἐπιγνώμων δέ τοί εἰμι ἀσχαλάαν , ὅτε δή γε καὶ εὐφροσύνης κόρος ἐστί .
καί σε μάλ ἐκπάγλως ὀλοφύρομαι ἠδ ἐλεαίρω , οὕνεκεν ἡμετέροιο λυγροῦ μετὰ δαίμονος ἔσχες , ὅσθ ἡμῖν ἐφύπερθε κάρης βαρὺς αἰωρεῖται .
ἴστω γὰρ Κούρη τε καὶ εὐέανος Δημήτηρ , ἅς κε μέγα βλαφθείς τις ἑκὼν ἐπίορκον ὀμόσσῃ δυσμενέων , μηδέν δε χερειότερον φρεσὶν ᾗσι στέργειν ἢ εἴ πέρ μοι ὑπὲκ νηδυίοφιν ἦλθες καί μοι τηλυγέτη ἐνὶ δώμασι παρθένος ἦσθα 0 .
οὐ δ αὐτήν γέ νυ πάμπαν ἔολπά δε τοῦτό γε λήθειν .
τῷ μη δ ἐξείπῃς πότ , ἐμὸν θάλος , ὥς σευ ἀκηδέω , μη δ εἴ κ ἠυκόμου Νιόβης πυκινώτερα κλαίω .
οὐδὲν γὰρ νεμεσητὸν ὑπὲρ τέκνου γοάασθαι μητέρι δυσπαθέοντος 0 ·
ἐπεὶ δέκα μῆνας ἔκαμνον πρὶν ἤπερ τ ἰδέειν μιν , ἐμῷ ὑπὸ ἥπατ ἔχουσα , καί με πυλάρταο σχεδὸν ἤγαγεν Αἰδωνῆος ·
ὧδέ ἑ δυστοκέουσα κακὰς ὠδῖνας ἀνέτλην .
νῦν δέ μοι οἴχεται υἱὸς ἐπ ἀλλοτρίης νέον ἆθλον ἐκτελέων ·
οὐ δ οἶδα δυσάμμορος , εἴ τε μιν αὐτὸν ἐνθάδε νοστήσανθ ὑποδέξομαι , εἴ τε καὶ οὐκί 0 .
πρὸς δ ἔτι μ ἐπτοίησε διὰ γλυκὺν αἰνὸς ὄνειρος ὕπνον ·
δειμαίνω δὲ παλίγκοτον ὄψιν ἰδοῦσα ἐκπάγλως , μή μοί τι τέκνοις ἀποθύμιον ἔρδοι .
εἴσατο γάρ μοι ἔχων μακέλην εὐεργέα χερσὶ παῖς ἐμὸς ἀμφοτέρῃσι , βίη Ἡρακληείη ·
τῇ μεγάλην ἐλάχαινε δεδεγμένος ὡς ἐπὶ μισθῷ τάφρον τηλεθάοντος ἐπ ἐσχατιῇ τινος ἀγροῦ , γυμνὸς ἄτερ χλαίνης τε καὶ εὐμίτροιο χιτῶνος .
αὐτὰρ ἐπειδὴ παντὸς ἀφίκετο πρὸς τέλος ἔργου καρτερὸν οἰνοφόροιο πονεύμενος ἕρκος ἀλωῆς , ἤτοι ὁ λίστρον ἔμελλεν ἐπὶ προύχοντος ἐρείσας ἀνδήρου καταδῦναι ἃ καὶ πάρος εἵματα ἕστο ·
ἐξαπίνης δ ἀνέλαμψεν ὑπὲρ καπέτοιο βαθείης πῦρ ἄμοτον , περὶ δ αὐτὸν ἀθέσφατος εἱλεῖτο φλόξ .
αὐτὰρ ὅγ αἰὲν ὄπισθε θοοῖς ἀνεχάζετο ποσσίν , ἐκφυγέειν μεμαὼς ὀλοὸν μένος Ἡφαίστοιο ·
αἰεὶ δὲ προπάροιθεν ἑοῦ χροὸς ἠύτε γέρρον νώμασκεν μακέλην 0 ·
περὶ δ ὄμμασιν ἔνθα καὶ ἔνθα πάπταινεν , μὴ δή μιν ἐπιφλέξῃ δήιον πῦρ .
τῷ μὲν ἀοσσῆσαι λελιημένος , ὥς μοι ἔικτο , Ἰφικλέης μεγάθυμος ἐπ οὔδεϊ κάππεσ ὀλισθὼν πρὶν ἐλθεῖν , οὐ δ ὀρθὸς ἀναστῆναι δύνατ αὖτις , ἀλλ ἀστεμφὲς ἔκειτο , γέρων ὡσείτ ἀμενηνός , ὅντε καὶ οὐκ ἐθέλοντα βιήσατο γῆρας ἀτερπὲς καππεσέειν , κεῖται δ ὅγ ἐπὶ χθονὸς ἔμπεδον αὐτοῦ εἰς ὅ κε τις χειρός μιν ἀνειρύσσῃ παριόντων αἰδεσθεὶς ὄπιδα τρομερὴν πολιοῖο γενείου 0 .
ὣς ἐν γῇ λελίαστο σακεσπάλος Ἰφικλείης .
αὐτὰρ ἐγὼ κλαίεσκον ἀμηχανέοντας ὁρῶσα παῖδας ἐμούς , μέχρι δή μοι ἀπέσσυτο νήδυμος ὕπνος ὀφθαλμῶν , ἠὼς δὲ παραυτίκα φαινόλις ἦλθε .
τοῖα , φίλη , μοι ὄνειρα διὰ φρένας ἐπτοίησαν παννυχίῃ ·
τὰ δὲ πάντα πρὸς Εὐρυσθῆα τρέποιτο οἴκου ἀφ ἡμετέροιο , γένοιτο δὲ μάντις ἐκείνῳ θυμὸς ἐμός , μη δ ἄλλο παρὲκ τελέσειέ τι δαίμων .
Οὐδενὸς εὐνάτειρα Μακροπτολέμοιο δὲ μάτηρ μαίας ἀντιπέτροιο θοὸν τέκεν ἰθυντῆρα , οὐχὶ Κεράσταν ὅν ποτε θρέψατο ταυροπάτωρ , ἀλλ ου πειλιπὲς αἶθε πάρος φρένα τέρμα σάκους , οὔνομ Ὅλον , δίζων , ὃς τᾶς μέροπος πόθον κούρας γηρυγόνας ἔχε τᾶς ἀνεμώδεος , ὃς Μοίσᾳ λιγὺ πᾶξεν ἰοστεφάνῳ ἕλκος , ἄγαλμα πόθοιο πυρισμαράγου , ὃς σβέσεν ἀνορέαν ἰσαυδέα παπποφόνου Τυρίας τ ἐ ξήλασεν 0 .
ᾧ τόδε τυφλοφόρων ἐρατόν πῆμα Πάρις θέτο Σιμιχίδας ·
ψυχὰν ᾇ , βροτοβάμων , στήτας οἶστρε Σαέττας , κλωποπάτωρ , ἀπάτωρ , λαρνακόγυιε , χαρείς ἁδὺ μελίσδοις ἔλλοπι κούρᾳ , Καλλιόπᾳ νηλεύστῳ .
ὦ Βρόμιε , διὰ σὲ μυρίους ἔχω πόνους νῦν χὥτ  ἐν ἥβῃ τ οὐμὸν εὐσθένει δέμας 0 ·
πρῶτον μέν , ἡνίκ ἐμμανὴς Ἥρας ὕπο Νύμφας ὀρείας ἐκλιπὼν ᾤχου τροφούς ·
ἔπειτά γ ἀμφὶ γηγενῆ μάχην δορὸς ἐνδέξιος σῷ ποδὶ παρασπιστὴς γεγὼς Ἐγκέλαδον ἰτέαν εἰς μέσην θενὼν δορὶ ἔκτεινα  φέρ  ἴδω , τοῦτ ἰδὼν ὄναρ λέγω ;
οὐ μὰ Δί  , ἐπεὶ καὶ σκῦλ ἔδειξα βακχίῳ 0 .
καὶ νῦν ἐκείνων μείζον ἐξαντλῶ πόνον .
ἐπεὶ γὰρ Ἥρα σοι γένος Τυρσηνικὸν λῃστῶν ἐπῶρσεν , ὡς ὁδηθείης μακράν , ἐγὼ πυθόμενος σὺν τέκνοισι ναυστολῶ σέθεν κατὰ ζήτησιν .
ἐν πρύμνῃ δ ἄκρᾳ αὐτὸς λαβὼν ηὔθυνον ἀμφῆρες δόρυ , παῖδες δ ἐρετμοῖς ἥμενοι γλαυκὴν ἅλα ῥοθίοισι λευκαίνοντες ἐζήτουν σ  , ἄναξ .
ἤδη δὲ Μαλέας πλησίον πεπλευκότας ἀπηλιώτης ἄνεμος ἐμπνεύσας δορὶ ἐξέβαλεν ἡμᾶς τήνδ ἐς Αἰτναίαν πέτραν , ἵν  οἱ μονῶπες ποντίου παῖδες θεοῦ Kύκλωπες οἰκοῦσ ἄντρ  ἔρημ  ἀνδροκτόνοι .
τούτων ἑνὸς ληφθέντες ἐσμὲν ἐν δόμοις δοῦλοι ·
καλοῦσι δ αὐτὸν ᾧ λατρεύομεν Πολύφημον ·
ἀντὶ δ εὐίων βακχευμάτων ποίμνας Κύκλωπος ἀνοσίου ποιμαίνομεν .
παῖδες μὲν οὖν μοι κλιτύων ἐν ἐσχάτοις νέμουσι μῆλα νέα νέοι πεφυκότες , ἐγὼ δὲ πληροῦν πίστρα καὶ σαίρειν στέγας μένων τέταγμαι τάσδε , τῷδε δυσσεβεῖ Κύκλωπι δείπνων ἀνοσίων διάκονος .
καὶ νῦν , τὰ προσταχθέντ  , ἀναγκαίως ἔχει σαίρειν σιδηρᾷ τῇδέ μ ἁρπάγῃ δόμους , ὡς τόν τ ἀπόντα δεσπότην Κύκλωπ  ἐμὸν καθαροῖσιν ἄντροις μῆλά τ ἐσδεχώμεθα .
ἤδη δὲ παῖδας προσνέμοντας εἰσορῶ ποίμνας .
τί ταῦτα 0 ;
μῶν κρότος σικινίδων ὁμοῖος ὑμῖν νῦν τε χὥτε βακχίῳ κῶμοι συνασπίζοντες Ἀλθαίας δόμους προσῇτ  ἀοιδαῖς βαρβίτων σαυλούμενοι 0 ;
παῖ γενναίων μὲν πατέρων γενναίων τ ἐκ τοκάδων , πᾷ δή μοι νίσῃ σκοπέλους ;
οὐ τᾷδ ὑπήνεμος αὔρα καὶ ποιηρὰ βοτάνα 0 ;
δινᾶέν θ ὕδωρ ποταμῶν ἐν πίστραις κεῖται πέλας ἄν  τρων ;
οὔ σοι βλαχαὶ τεκέων 0 ;
ψύττ  0 ·
οὐ τᾷδ οὔ 0 ;
οὐ τᾷδε νεμῇ κλιτὺν δροσεράν ;
ὠή , ῥίψω πέτρον τάχα σου  ὕπαγ  ὦ ὕπαγ  ὦ κεράστα  μηλοβότα στασιωρὸν Κύκλωπος ἀγροβάτα .
σπαργῶντας μαστοὺς χάλασον ·
δέξαι θηλαῖσι σπορὰς ἃς λείπεις ἀρνῶν θαλάμοις .
ποθοῦσί σ ἁμερόκοιτοι βλαχαὶ σμικρῶν τεκέων .
εἰς αὐλὰν πότ ἀμφιβαλεῖς ποιηροὺς λείπουσα νομοὺς Αἰτναίων εἴσω σκοπέλων ;
νύττ  0 ·
οὐ τάδε Βρόμιος , οὐ τάδε χοροὶ Βάκχαι τε θυρσοφόροι , οὐ τυμπάνων ἀλαλαγμοὶ κρήναις παρ ὑδροχύτοις , οὐκ οἴνου χλωραὶ σταγόνες 0 1 ·
οὐδ  ἐν Νύσᾳ μετὰ Νυμφᾶν ἴακχον ἴακχον ᾠδὰν μέλπω πρὸς τὰν Ἀφροδίταν , ἃν θηρεύων πετόμαν Βάκχαις σὺν λευκόποσιν ὦ φίλος ·
ὦ φίλε Βακχεῖε , ποῖ οἰοπολεῖς ;
ποῖ ξανθὰν χαίταν σείεις ;
ἐγὼ δ ὁ σὸς πρόπολος θητεύω Κύκλωπι τῷ μονοδέρκτᾳ δοῦλος ἀλαίνων σὺν τᾷδε τράγου χλαίνᾳ μελέᾳ σᾶς χωρὶς φιλίας .
σιγήσατ  , ὦ τέκν  , ἄντρα δ ἐς πετρηρεφῆ ποίμνας ἀθροῖσαι προσπόλους κελεύσατε .
χωρεῖτ  ·
ἀτὰρ δὴ τίνα , πάτερ , σπουδὴν ἔχεις ;
ὁρῶ πρὸς ἀκταῖς ναὸς Ἑλλάδος σκάφος κώπης τ ἄνακτας σὺν στρατηλάτῃ τινὶ στείχοντας ἐς τόδ ἄντρον ·
ἀμφὶ δ αὐχέσι τεύχη φέρονται κενά , βορᾶς κεχρημένοι , κρωσσούς θ ὑδρηλούς .
ὦ ταλαίπωροι ξένοι , τίνες ποτ εἰσίν ;
οὐκ ἴσασι δεσπότην Πολύφημον οἷός ἐστιν , ἄξενον στέγην τήνδ  ἐμβεβῶτες καὶ Κυκλωπίαν γνάθον τὴν ἀνδροβρῶτα δυστυχῶς ἀφιγμένοι .
ἀλλ  ἥσυχοι γίγνεσθ  , ἵν ἐκπυθώμεθα πόθεν πάρεισι Σικελὸν Αἰτναῖον πάγον .
ξένοι , φράσαιτ  ἂν νᾶμα ποτάμιον πόθεν δίψης ἄκος λάβοιμεν , εἴ τέ τις θέλει βορὰν ὁδῆσαι ναυτίλοις κεχρημένοις ;
τί χρῆμα 0 ;
βρομίου πόλιν ἔοιγμεν ἐσβαλεῖν ·
σατύρων πρὸς ἄντροις τόνδ ὅμιλον εἰσορῶ .
χαίρειν προσεῖπα πρῶτα τὸν γεραίτατον .
χαῖρ  , ὦ ξέν  , ὅστις δ εἶ φράσον πάτραν τε σήν .
ἴθακος Ὀδυσσεύς , γῆς Κεφαλλήνων ἄναξ 0 .
οἶδ  ἄνδρα , κρόταλον δριμύ , Σισύφου γένος .
ἐκεῖνος οὗτός εἰμι ·
λοιδόρει δὲ μή ·
πόθεν Σικελίαν τήνδε ναυστολῶν πάρει ;
ἐξ Ἰλίου γε κ ἀπὸ Τρωικῶν πόνων 0 .
πορθμὸν οὐκ ᾔδησθα πατρῴας χθονός ;
ἀνέμων θύελλαι δεῦρό μ ἥρπασαν βίᾳ .
παπαῖ 0 ·
τὸν αὐτὸν δαίμον ἐξαντλεῖς ἐμοί .
ἦ καὶ σὺ δεῦρο πρὸς βίαν ἀπεστάλης ;
λῃστὰς διώκων οἳ Βρόμιον ἀνήρπασαν .
τίς δ ἥδε χώρα καὶ τίνες ναίουσί νιν 0 ;
Αἰτναῖος ὄχθος Σικελίας ὑπέρτατος 0 .
τείχη δὲ ποῦ  στι καὶ πόλεως πυργώματα ;
οὐκ εἴσ  ·
ἔρημοι πρῶνες ἀνθρώπων , ξένε 0 .
τίνες δ ἔχουσι γαῖαν ;
ἦ θηρῶν γένος 0 ;
κύκλωπες , ἄντρ ἔχοντες , οὐ στέγας δόμων 0 .
τίνος κλύοντες 0 ;
ἢ δεδήμευται κράτος ;
νομάδες ·
ἀκούει δ οὐδὲν οὐδεὶς οὐδενός .
σπείρουσι δ   ἢ τῷ ζῶσι ;
Δήμητρος στάχυν 0 ;
γάλακτι καὶ τυροῖσι καὶ μήλων βορᾷ 0 .
βρομίου δὲ πῶμ ἔχουσιν , ἀμπέλου ῥοαῖς ;
ἥκιστα 0 ·
τοιγὰρ ἄχορον οἰκοῦσι χθόνα .
φιλόξενοι δὲ χὥσιοι περὶ ξένους 0 ;
γλυκύτατά φασι τὰ κρέα τοὺς ξένους φορεῖν .
τί φῄς ;
βορᾷ χαίρουσιν ἀνθρωποκτόνῳ ;
οὐδεὶς μολὼν δεῦρ ὅστις οὐ κατεσφάγη 0 .
αὐτὸς δὲ Κύκλωψ ποῦ  στιν ;
ἦ δόμων ἔσω 0 ;
φροῦδος πρὸς Αἴτνῃ θῆρας ἰχνεύων κυσίν 0 .
οἶσθ  οὖν ὃ δρᾶσον , ὡς ἀπαίρωμεν χθονός ;
οὐκ οἶδ  , Ὀδυσσεῦ ·
πᾶν δέ σοι δρῴημεν ἄν .
ὅδησον ἡμῖν σῖτον , οὗ σπανίζομεν .
οὐκ ἔστιν , ὥσπερ εἶπον , ἄλλο πλὴν κρέας .
ἀλλ  ἡδὺ λιμοῦ καὶ τόδε σχετήριον 0 .
καὶ τυρὸς ὀπίας ἔστι καὶ βοὸς γάλα .
ἐκφέρετε ·
φῶς γὰρ ἐμπολήμασιν πρέπει .
σὺ δ ἀντιδώσεις , εἰπέ μοι , χρυσὸν πόσον ;
οὐ χρυσόν , ἀλλὰ πῶμα Διονύσου φέρω .
ὦ φίλτατ εἰπών , οὗ σπανίζομεν πάλαι .
καὶ μὴν Μάρων μοι πῶμ ἔδωκε , παῖς θεοῦ .
ὃν ἐξέθρεψα ταῖσδ ἐγώ ποτ ἀγκάλαις ;
ὁ Βακχίου παῖς , ὡς σαφέστερον μάθῃς 0 .
ἐν σέλμασιν νεώς ἐστιν , ἢ φέρεις σύ νιν ;
ὅδ  ἁσκὸς ὃς κεύθει νιν 0 ·
ὡς ὁρᾷς , γέρον .
οὗτος μὲν οὐ δ ἂν τὴν γνάθον πλήσειέ μου .
δὶς γὰρ τόσον πῶμ ὅσον ἂν ἐξ ἀσκοῦ ῥυῇ 0 .
καλήν γε κρήνην εἶπας ἡδεῖάν τ ἐμοί .
βούλῃ σε γεύσω πρῶτον ἄκρατον μέθυ ;
δίκαιον 0 ·
ἦ γὰρ γεῦμα τὴν ὠνὴν καλεῖ .
καὶ μὴν ἐφέλκω καὶ ποτῆρ  ἀσκοῦ μέτα .
φέρ  ἐκπάταξον , ὡς ἀναμνησθῶ πιών .
ἰδού 0 .
παπαιάξ , ὡς καλὴν ὀσμὴν ἔχει .
εἶδες γὰρ αὐτήν ;
οὐ μὰ Δί  , ἀλλ ὀσφραίνομαι 0 .
γεῦσαί νυν , ὡς ἂν μὴ λόγῳ   παινῇς μόνον .
βαβαί ·
χορεῦσαι παρακαλεῖ μ ὁ Βάκχιος .
ἆ ἆ ἆ 0 .
μῶν τὸν λάρυγγα διεκάναξέ σου καλῶς ;
ὥστ  εἰς ἄκρους γε τοὺς ὄνυχας ἀφίκετο .
πρὸς τῷδε μέντοι καὶ νόμισμα δώσομεν .
χάλα τὸν ἀσκὸν μόνον ·
ἔα τὸ χρυσίον .
ἐκφέρετέ νυν τυρεύματ  ἢ μήλων τόκον .
δράσω τάδ  , ὀλίγον φροντίσας γε δεσποτῶν .
ὡς ἐκπιεῖν γ ἂν κύλικα μαινοίμην μίαν , πάντων Κυκλώπων ἀντιδοὺς βοσκήματα , ῥῖψαι τ ἐς ἅλμην Λευκάδος πέτρας ἄπο , ἅπαξ μεθυσθεὶς καταβαλών τε τὰς ὀφρῦς .
ὡς ὅς γε πίνων μὴ γέγηθε μαίνεται ·
ἵν  ἔστι τουτί τ ὀρθὸν ἐξανιστάναι μαστοῦ τε δραγμὸς καὶ παρεσκευασμένου ψαῦσαι χεροῖν λειμῶνος , ὀρχηστύς θ ἅμα κακῶν τε λῆστις 0 .
εἶτ ἐγὼ οὐ κυνήσομαι τοιόνδε πῶμα , τὴν Κύκλωπος ἀμαθίαν κλαίειν κελεύων καὶ τὸν ὀφθαλμὸν μέσον ;
ἄκου  , Ὀδυσσεῦ ·
διαλαλήσωμέν τί σοι .
καὶ μὴν φίλοι γε προσφέρεσθε πρὸς φίλον .
ἐλάβετε Τροίαν τὴν Ἑλένην τε χειρίαν ;
καὶ πάντα γ οἶκον Πριαμιδῶν ἐπέρσαμεν .
οὔκουν , ἐπειδὴ τὴν νεᾶνιν εἵλετε , ἅπαντες αὐτὴν διεκροτήσατ  ἐν μέρει , ἐπεί γε πολλοῖς ἥδεται γαμουμένη ;
τὴν προδότιν , ἣ τοὺς θυλάκους τοὺς ποικίλους περὶ τοῖν σκελοῖν ἰδοῦσα καὶ τὸν χρύσεον κλῳὸν φοροῦντα περὶ μέσον τὸν αὐχένα ἐξεπτοήθη , Μενέλεων , ἀνθρώπιον λῷστον , λιποῦσα .
μηδαμοῦ γένος ποτὲ φῦναι γυναικῶν ὤφελ  εἰ μὴ  μοὶ μόνῳ 0 .
ἰδοὺ τάδ ὑμῖν ποιμένων βοσκήματα , ἄναξ Ὀδυσσεῦ , μηκάδων ἀρνῶν τροφαί , πηκτοῦ γάλακτός τ οὐ σπάνια τυρεύματα 0 .
φέρεσθε ·
χωρεῖθ ὡς τάχιστ ἄντρων ἄπο , βότρυος ἐμοὶ πῶμ ἀντιδόντες εὐίου .
κύκλωψ ὅδ ἔρχεται ·
τί δράσομεν ;
ἀπολώλαμεν γάρ , ὦ γέρον ·
ποῖ χρὴ φυγεῖν ;
ἔσω πέτρας τῆσδ  , οὗπερ ἂν λάθοιτέ γε 0 .
δεινὸν τόδ εἶπας , ἀρκύων μολεῖν ἔσω .
οὐ δεινόν 0 ·
εἰσὶ καταφυγαὶ πολλαὶ πέτρας .
οὐ δῆτ  0 ·
ἐπεί τ ἂν μεγάλα γ ἡ Τροία στένοι , εἰ φευξόμεσθ  ἕν ἄνδρα , μυρίον δ ὄχλον Φρυγῶν ὑπέστην πολλάκις σὺν ἀσπίδι .
ἀλλ  , εἰ θανεῖν δεῖ , κατθανούμεθ εὐγενῶς , ἢ ζῶντες αἶνον τὸν πάρος συσσώσομεν .
ἄνεχε ·
πάρεχε ·
τί τάδε 0 ·
τίς ἡ ῥᾳθυμία 0 ;
τί βακχιάζετ  ;
οὐχὶ Διόνυσος τάδε , οὐ κρόταλα χαλκοῦ τυμπάνων τ ἀράγματα 0 .
πῶς μοι κατ ἄντρα νεόγονα βλαστήματα ;
ἦ πρός γε μαστοῖς εἰσι χὑπὸ μητέρων πλευρὰς τρέχουσι , σχοινίνοις τ ἐν τεύχεσιν πλήρωμα τυρῶν ἐστιν ἐξημελγμένον ;
τί φατε ;
τί λέγετε ;
τάχα τις ὑμῶν τῷ ξύλῳ δάκρυα μεθήσει ·
βλέπετ  ἄνω καὶ μὴ κάτω .
ἰδού , πρὸς αὐτὸν τὸν Δί ἀνακεκύφαμεν , καὶ τ ἄστρα καὶ τὸν Ὠρίωνα δέρκομαι .
ἄριστόν ἐστιν εὖ παρεσκευασμένον ;
πάρεστιν .
ὁ φάρυγξ εὐτρεπὴς ἔστω μόνον .
ἦ καὶ γάλακτός εἰσι κρατῆρες πλέῳ ;
ὥστ  ἐκπιεῖν γέ σ  , ἢν θέλῃς , ὅλον πίθον .
μήλειον ἢ βόειον ἢ μεμιγμένον 0 ;
ὧν ἂν θέλῃς σύ , μὴ  μὲ καταπίῃς μόνον .
ἥκιστ  0 ·
ἐπεί μ ἂν ἐν μέσῃ τῇ γαστέρι πηδῶντες ἀπολέσαιτ  ἂν ὑπὸ τῶν σχημάτων .
ἔα 0 ·
τίν ὄχλον τόνδ ὁρῶ πρὸς αὐλίοις ;
λῃσταί τινες κατέσχον ἢ κλῶπες χθόνα ;
ὁρῶ γέ τοι τούσδ ἄρνας ἐξ ἄντρων ἐμῶν στρεπταῖς λύγοισι σῶμα συμπεπλεγμένους , τεύχη τε τυρῶν συμμιγῆ , γέροντά τε πληγαῖς πρόσωπον φαλακρὸν ἐξῳδηκότα .
ὤμοι , πυρέσσω συγκεκομμένος τάλας .
ὑπὸ τοῦ 0 ;
τίς ἐς σὸν κρᾶτ ἐπύκτευσεν , γέρον ;
ὑπὸ τῶνδε , Κύκλωψ , ὅτι τὰ σ οὐκ εἴων φέρειν 0 .
οὐκ ᾖσαν ὄντα θεόν με καὶ θεῶν ἄπο ;
ἔλεγον ἐγὼ τάδ  ·
οἳ δ ἐφόρουν τὰ χρήματα ·
καὶ τόν γε τυρὸν οὐκ ἐῶντος ἤσθιον τούς τ ἄρνας ἐξεφοροῦντο ·
δήσαντες δὲ σὲ κλῳῷ τριπήχει , κ ᾆτα τὸν ὀφθαλμὸν μέσον τὰ σπλάγχν ἔφασκον ἐξαμήσεσθαι βίᾳ , μάστιγί τ εὖ τὸ νῶτον ἀποθλίψειν σέθεν , κ ἄπειτα συνδήσαντες ἐς θἁδώλια τῆς νηὸς ἐμβαλόντες ἀποδώσειν τινὶ πέτρους μοχλεύειν , ἢ  ς μυλῶνα καταβαλεῖν .
ἄληθες 0 ;
οὔκουν κοπίδας ὡς τάχιστ ἰὼν θήξεις μαχαίρας καὶ μέγαν φάκελον ξύλων ἐπιθεὶς ἀνάψεις ;
ὡς σφαγέντες αὐτίκα πλήσουσι νηδὺν τὴν ἐμὴν ἀπ ἄνθρακος θερμὴν ἔδοντος δαῖτα τῷ κρεανόμῳ , τὰ δ ἐκ λέβητος ἑφθὰ καὶ τετηκότα .
ὡς ἔκπλεώς γε δαιτός εἰμ ὀρεσκόου ·
ἅλις λεόντων ἐστί μοι θοινωμένῳ ἐλάφων τε , χρόνιος δ εἴμ  ἀπ ἀνθρώπων βορᾶς .
τὰ καινά γ ἐκ τῶν ἠθάδων , ὦ δέσποτα , ἡδίον  ἐστίν .
οὐ γὰρ αὖ νεωστί γε ἄλλοι πρὸς ἄντρα σοι ἐσαφίκοντο ξένοι .
κύκλωψ , ἄκουσον ἐν μέρει καὶ τῶν ξένων .
ἡμεῖς βορᾶς χρῄζοντες ἐμπολὴν λαβεῖν σῶν ἆσσον ἄντρων ἤλθομεν νεὼς ἄπο .
τοὺς δ ἄρνας ἡμῖν οὗτος ἀντ οἴνου σκύφου ἀπημπόλα τε κ ἀδίδου πιεῖν λαβὼν ἑκὼν ἑκοῦσι , κ οὐδὲν ἦν τούτων βίᾳ .
ἀλλ  οὗτος ὑγιὲς οὐδὲν ὧν φησιν λέγει , ἐπεὶ κατελήφθη σοῦ λάθρᾳ πωλῶν τὰ σά .
ἐγώ 0 ;
κακῶς γὰρ ἐξόλοι  0 .
εἰ ψεύδομαι 0 .
μὰ τὸν Ποσειδῶ τὸν τεκόντα σ  , ὦ Κύκλωψ , μὰ τὸν μέγαν Τρίτωνα καὶ τὸν Νηρέα , μὰ τὴν Καλυψὼ τάς τε Νηρέως κόρας , τά θ ἱερὰ κύματ ἰχθύων τε πᾶν γένος , ἀπώμοσ  , ὦ κάλλιστον ὦ Κυκλώπιον , ὦ δεσποτίσκε , μὴ τὰ σ ἐξοδᾶν ἐγὼ ξένοισι χρήματ  .
ἢ κακῶς οὗτοι κακοὶ οἱ παῖδες ἀπόλοινθ  , οὓς μάλιστ ἐγὼ φιλῶ .
αὐτὸς ἔχ  .
ἔγωγε τοῖς ξένοις τὰ χρήματα περνάντα σ εἶδον ·
εἰ δ ἐγὼ ψευδῆ λέγω , ἀπόλοιθ  ὁ πατήρ μου ·
τοὺς ξένους δὲ μὴ ἀδίκει .
ψεύδεσθ  ·
ἔγωγε τῷδε τοῦ Ῥαδαμάνθυος μᾶλλον πέποιθα καὶ δικαιότερον λέγω .
θέλω δ ἐρέσθαι ·
πόθεν ἐπλεύσατ  , ὦ ξένοι ;
ποδαποί 0 ;
τίς ὑμᾶς ἐξεπαίδευσεν πόλις ;
ἰθακήσιοι μὲν τὸ γένος , Ἰλίου δ ἄπο , πέρσαντες ἄστυ , πνεύμασιν θαλασσίοις σὴν γαῖαν ἐξωσθέντες ἥκομεν , Κύκλωψ .
ἦ τῆς κακίστης οἳ μετήλθεθ  ἁρπαγὰς Ἑλένης Σκαμάνδρου γείτον Ἰλίου πόλιν ;
οὗτοι , πόνον τὸν δεινὸν ἐξηντληκότες 0 .
αἰσχρὸν στράτευμά γ  , οἵτινες μιᾶς χάριν γυναικὸς ἐξεπλεύσατ  ἐς γαῖαν Φρυγῶν 0 .
θεοῦ τὸ πρᾶγμα 0 ·
μηδέν αἰτιῶ βροτῶν .
ἡμεῖς δέ σ  , ὦ θεοῦ ποντίου γενναῖε παῖ , ἱκετεύομέν τε καὶ λέγομεν ἐλευθέρως ·
μὴ τλῇς πρὸς ἄντρα σοι ἐσαφιγμένους φίλους κτανεῖν βοράν τε δυσσεβῆ θέσθαι γνάθοις ·
οἳ τὸν σόν , ὦναξ , πατέρ ἔχειν νεῶν ἕδρας ἐρρυσάμεσθα γῆς ἐν Ἑλλάδος μυχοῖς .
ἱερεύς τ ἄθραυστος Ταινάρου μένει λιμὴν Μαλέας τ ἄκροι κευθμῶνες ἥ τε Σουνίου δίας Ἀθάνας σῶς ὑπάργυρος πέτρα Γεραίστιοί τε καταφυγαί 0 ·
τὰ θ Ἑλλάδος δύσφρον  ὀνείδη Φρυξὶν οὐκ ἐδώκαμεν ·
ὧν καὶ σὺ κοινοῖ 0 ·
γῆς γὰρ Ἑλλάδος μυχοὺς οἰκεῖς ὑπ Αἴτνῃ , τῇ πυριστάκτῳ πέτρᾳ .
νόμος δὲ θνητοῖς , εἰ λόγους ἀποστρέφῃ , ἱκέτας δέχεσθαι ποντίους ἐφθαρμένους ξένιά τε δοῦναι καὶ πέπλοις ἐπαρκέσαι , οὐκ ἀμφὶ βουπόροισι πηχθέντας μέλη ὀβελοῖσι νηδὺν καὶ γνάθον πλῆσαι σέθεν 0 .
ἅλις δὲ Πριάμου γαῖ ἐχήρωσ  Ἑλλάδα , πολλῶν νεκρῶν πιοῦσα δοριπετῆ φόνον , ἀλόχους τ ἀνάνδρους γραῦς τ ἄπαιδας ὤλεσεν πολιούς τε πατέρας .
εἰ δὲ τοὺς λελειμμένους σὺ συμπυρώσας δαῖτ ἀναλώσεις πικράν , ποῖ τρέψεταί τις ;
ἀλλ ἐμοὶ πιθοῦ , Κύκλωψ ·
πάρες τὸ μάργον σῆς γνάθου , τὸ δ εὐσεβὲς τῆς δυσσεβείας ἀνθελοῦ ·
πολλοῖσι γὰρ κέρδη πονηρὰ ζημίαν ἠμείψατο .
παραινέσαι σοι βούλομαι ·
τῶν γὰρ κρεῶν μηδὲν λίπῃς τοῦδ  , ἤν τε τὴν γλῶσσαν δάκῃς , κομψὸς γενήσῃ καὶ λαλίστατος , Κύκλωψ .
ὁ πλοῦτος , ἀνθρωπίσκε , τοῖς σοφοῖς θεός , τὰ δ ἄλλα κόμποι καὶ λόγων εὐμορφίαι 0 1 .
ἄκρας δ ἐναλίας ἃς καθίδρυται πατὴρ χαίρειν κελεύω ·
τί τάδε προυστήσω λόγῳ ;
ζηνὸς δ ἐγὼ κεραυνὸν οὐ φρίσσω , ξένε , οὐδ  οἶδ ὅ τι Ζεύς ἐστ ἐμοῦ κρείσσων θεός .
οὔ μοι μέλει τὸ λοιπόν ·
ὡς δ οὔ μοι μέλει , ἄκουσον .
ὅταν ἄνωθεν ὄμβρον ἐκχέῃ , ἐν τῇδε πέτρᾳ στέγν  ἔχων σκηνώματα , ἢ μόσχον ὀπτὸν ἤ τι θήρειον δάκος δαινύμενος , εὖ τέγγων τε γαστέρ ὑπτίαν , ἐπεκπιὼν γάλακτος ἀμφορέα , πέπλον κρούω , Διὸς βρονταῖσιν εἰς ἔριν κτυπῶν .
ὅταν δὲ βορέας χιόνα Θρῄκιος χέῃ , δοραῖσι θηρῶν σῶμα περιβαλὼν ἐμὸν καὶ πῦρ ἀναίθων  χιόνος οὐδέν μοι μέλει .
ἡ γῆ δ ἀνάγκῃ , κ ἂν θέλῃ κ ἂν μὴ θέλῃ , τίκτουσα ποίαν τ ἀμὰ πιαίνει βοτά 0 .
ἁγὼ οὔτινι θύω πλὴν ἐμοί , θεοῖσι δ οὔ , καὶ τῇ μεγίστῃ , γαστρὶ τῇδε , δαιμόνων 0 .
ὡς τ οὐμπιεῖν γε κὰμφαγεῖν τοὐφ ἡμέραν Ζεὺς οὗτος ἀνθρώποισι τοῖσι σώφροσιν , λυπεῖν δὲ μηδὲν αὑτόν 0 .
οἳ δὲ τοὺς νόμους ἔθεντο ποικίλλοντες ἀνθρώπων βίον , κλαίειν ἄνωγα ·
τὴν δ  ἐμὴν ψυχὴν ἐγὼ οὐ παύσομαι δρῶν εὖ  κατεσθίων τε σέ .
ξένιά τε λήψῃ τοιάδ  , ὡς ἄμεμπτος ὦ , πῦρ καὶ πατρῷον τόνδε λέβητά γ  , ὃς ζέσας σὴν σάρκα διαφόρητον ἀμφέξει καλῶς .
ἀλλ  ἕρπετ  εἴσω , τῷ κατ αὔλιον θεῷ ἵν  ἀμφὶ βωμὸν στάντες εὐωχῆτέ με .
αἰαῖ , πόνους μὲν Τρωικοὺς ὑπεξέδυν θαλασσίους τε , νῦν δ ἐς ἀνδρὸς ἀνοσίου γνώμην κατέσχον ἀλίμενόν τε καρδίαν .
ὦ Παλλάς , ὦ δέσποινα Διογενὲς θεά , νῦν νῦν ἄρηξον ·
κρείσσονας γὰρ Ἰλίου πόνους ἀφῖγμαι κ ἀπὶ κινδύνου βάθρα .
σύ τ  , ὦ φαεννῶν ἀστέρων οἰκῶν ἕδρας Ζεῦ ξένι  , ὅρα τάδ  ·
εἰ γὰρ αὐτὰ μὴ βλέπεις , ἄλλως νομίζῃ Ζεὺς τὸ μηδὲν ὢν θεός .
Εὐρείας φάρυγγος , ὦ Κύκλωψ , ἀναστόμου τὸ χεῖλος ·
ὡς ἕτοιμά σοι ἑφθὰ καὶ ὀπτὰ καὶ ἀνθρακιᾶς ἄπο χναύειν , βρύκειν , κρεοκοπεῖν μέλη ξένων , δασυμάλλῳ ἐν αἰγίδι κλινομένῳ .
μή μοι μὴ προσδίδου ·
μόνος μόνῳ γέμιζε πορθμίδος σκάφος .
χαιρέτω μὲν αὖλις ἅδε , χαιρέτω δὲ θυμάτων ἀποβώμιος ἃν ἔχει θυσίαν Κύκλωψ Αἰτναῖος ξενικῶν κρεῶν κεχαρμένος βορᾷ .
νηλής , ὦ τλᾶμον , ὅστις ἐφεστίους ἱκτῆρας ἐκθύει δόμων , ἑφθά τε δαινύμενος , μυσαροῖσί τ ὀδοῦσιν κόπτων βρύκων θέρμ  ἀπ ἀνθράκων κρέα , Μή μοι μὴ προσδίδου ·
ὦ Ζεῦ , τί λέξω , δείν ἰδὼν ἄντρων ἔσω κοὐ πιστά , μύθοις εἰκότ  , οὐ δ ἔργοις βροτῶν ;
τί δ ἔστ  , Ὀδυσσεῦ ;
μῶν τεθοίναται σέθεν φίλους ἑταίρους ἀνοσιώτατος Κύκλωψ ;